CELEX: 32011R1338
Language: lv
Date: 2011-12-13 00:00:00
Title: Eiropas Parlamenta un Padomes Regula (ES) Nr. 1338/2011 ( 2011. gada 13. decembris ), ar kuru groza Padomes Regulu (EK) Nr. 1934/2006, ar ko izveido finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni

30.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 347/21
            
         EIROPAS PARLAMENTA UN PADOMES REGULA (ES) Nr. 1338/2011
   (2011. gada 13. decembris),
   ar kuru groza Padomes Regulu (EK) Nr. 1934/2006, ar ko izveido finanšu instrumentu sadarbībai ar industrializētām valstīm un teritorijām un citām valstīm un teritorijām ar augstu ienākumu līmeni
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 2. punktu un 209. panta 1. punktu,
   ņemot vērā Eiropas Komisijas priekšlikumu,
   saskaņā ar parasto likumdošanas procedūru, ņemot vērā Samierināšanas komitejas 2011. gada 31. oktobrī apstiprināto kopīgo dokumentu (1),
   tā kā:
   
               (1)
            
            
               Kopš 2007. gada Kopiena ir uzlabojusi savu ģeogrāfisko sadarbību ar jaunattīstības valstīm Āzijā, Vidusāzijā un Latīņamerikā, kā arī ar Irāku, Irānu, Jemenu un Dienvidāfriku saskaņā ar Eiropas Parlamenta un Padomes Regulu (EK) Nr. 1905/2006 (2006. gada 18. decembris), ar ko izveido finanšu instrumentu sadarbībai attīstības jomā (2).
            
         
               (2)
            
            
               Regulas (EK) Nr. 1905/2006 galvenais un visaptverošais mērķis ir nabadzības izskaušana, īstenojot Tūkstošgades attīstības mērķus. Turklāt saskaņā ar minēto regulu izveidoto ģeogrāfisko programmu darbības joma sadarbībai ar jaunattīstības valstīm, teritorijām un reģioniem tiek materiāli ierobežota, finansējot pasākumus, kas paredzēti, lai izpildītu Oficiālās attīstības palīdzības kritērijus (“OAP kritēriji”), ko noteikusi Ekonomiskās sadarbības un attīstības organizācijas Attīstības palīdzības komiteja (ESAO/APK).
            
         
               (3)
            
            
               Savienības interesēs ir turpmāk padziļināt attiecības ar konkrētām jaunattīstības valstīm, kas ir svarīgi divpusējie partneri un procesu dalībnieki daudzpusējos forumos un globālā pārvaldībā. Savienība ir stratēģiski ieinteresēta veicināt daudzveidīgas saites ar šīm valstīm, jo īpaši pieredzes apmaiņu tādās jomās kā ekonomika, tirdzniecība, augstākā izglītība, uzņēmējdarbība un zinātne. Tādēļ tai ir nepieciešams finanšu instruments, ar kuru varētu finansēt tādus pasākumus, kuri saskaņā ar OAP kritērijiem principā nav oficiālā attīstības palīdzība, bet kuriem tomēr ir būtiska nozīme attiecību stiprināšanā un kuri dod nozīmīgu ieguldījumu attiecīgo jaunattīstības valstu attīstībā un progresā.
            
         
               (4)
            
            
               Šajā nolūkā 2007. un 2008. gada budžeta procedūrās tika izveidotas četras sagatavošanas darbības, lai sāktu šādu pastiprinātu sadarbību saskaņā ar 49. panta 6. punkta b) apakšpunktu Padomes Regulā (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (3). Minētās četras sagatavošanas darbības ir: uzņēmēju un zinātnieku apmaiņa ar Indiju; uzņēmēju un zinātnieku apmaiņa ar Ķīnu; sadarbība ar vidēju ienākumu grupas valstīm Āzijā; un sadarbība ar vidēju ienākumu grupas valstīm Latīņamerikā. Saskaņā ar minēto pantu no sagatavošanas darbībām izrietošā likumdošanas procedūra ir jāpabeidz līdz trešā finanšu gada beigām.
            
         
               (5)
            
            
               Padomes Regulas (EK) Nr. 1934/2006 (4) mērķi un noteikumi ir piemēroti, lai īstenotu šādu pastiprinātu sadarbību ar valstīm, uz kurām attiecas Regula (EK) Nr. 1905/2006. Šajā nolūkā ir nepieciešams paplašināt Regulas (EK) Nr. 1934/2006 ģeogrāfisko darbības jomu un nodrošināt finansējumu, kas aptvertu sadarbību ar šīm jaunattīstības valstīm.
            
         
               (6)
            
            
               Līdz ar Regulas (EK) Nr. 1934/2006 darbības jomas ģeogrāfisko paplašināšanu attiecīgajām jaunattīstības valstīm kļuvuši pieejami divi dažādi ārpolitikas finansēšanas instrumenti. Vajadzētu nodrošināt, ka abi minētie finansēšanas instrumenti tiek strikti nodalīti. Saskaņā ar Regulu (EK) Nr. 1905/2006 tiek finansēti pasākumi, kuri atbilst OAP kritērijiem, turpretī Regulai (EK) Nr. 1934/2006 būtu jāattiecas tikai uz tiem pasākumiem, kuri principā neatbilst minētajiem kritērijiem. Turklāt vajadzētu nodrošināt, ka līdz šim Regulas (EK) Nr. 1934/2006 darbības jomā esošās valstis – industrializētās valstis un teritorijas un citas valstis un teritorijas ar augstu ienākumu līmeni – pēc šīs regulas darbības jomas ģeogrāfiskās paplašināšanas nenonāktu sliktākā situācijā, jo īpaši attiecībā uz finansējumu.
            
         
               (7)
            
            
               Ņemot vērā to, ka ekonomiskā krīze visā Savienībā ir radījusi ārkārtēju budžeta saspīlējumu un ka ierosinātā ģeogrāfiskā pārklājuma paplašināšana attiecas uz valstīm, no kurām dažas ir sasniegušas tādu pašu konkurētspējas līmeni kā Savienība un no kurām dažās vidējais dzīves līmenis tuvojas dažu dalībvalstu dzīves līmenim, Savienībai sadarbībā vajadzētu ņemt vērā saņēmējvalstu centienus, lai ievērotu Starptautiskās Darba organizācijas starptautiskos nolīgumus un palīdzētu īstenot pasaules līmeņa mērķus siltumnīcefekta gāzu emisiju mazināšanā.
            
         
               (8)
            
            
               Ārējās darbības finanšu instrumentu īstenošanas pārskatā ir konstatēta nekonsekvence noteikumos, ar kuriem kā neatbilstīgas izslēdz izmaksas, kas attiecas uz nodokļiem, nodevām un citām maksām. Konsekvences labad tiek ierosināts šos noteikumus saskaņot ar citiem instrumentiem.
            
         
               (9)
            
            
               Tāpēc būtu attiecīgi jāgroza Regula (EK) Nr. 1934/2006,
            
         IR PIEŅĒMUŠI ŠO REGULU.
   1. pants
   Grozījumi Regulā (EK) Nr. 1934/2006
   Ar šo Regulu (EK) Nr. 1934/2006 groza šādi:
   
               1)
            
            
               regulas nosaukumu aizstāj ar šādu:
            
         
               2)
            
            
               regulas 1. līdz 4. pantu aizstāj ar šādiem:
               “1. pants
               Mērķis
               1.   Šīs regulas nolūkā industrializētas valstis un teritorijas un citas valstis un teritorijas ar augstu ienākumu līmeni ir šīs regulas I pielikumā uzskaitītās valstis un teritorijas un “jaunattīstības valstis” ir valstis, uz kurām attiecas Eiropas Parlamenta un Padomes Regula (EK) Nr. 1905/2006 (2006. gada 18. decembris), ar ko izveido finanšu instrumentu sadarbībai attīstības jomā (5), un kuras ir uzskaitītas šīs regulas II pielikumā. Turpmāk tās kopā norādītas kā “partnervalstis”.
               Ar šajā regulā paredzēto Savienības finansējumu atbalsta ekonomisku, finanšu, tehnisku, kultūras un akadēmisku sadarbību ar partnervalstīm tās kompetencē esošajās 4. pantā izklāstītajās jomās. Šīs regulas nolūks ir finansēt pasākumus, kas principā neatbilst Ekonomiskās sadarbības un attīstības organizācijas Attīstības palīdzības komitejas (“ESAO/APK”) noteiktajiem oficiālās attīstības palīdzības kritērijiem (“OAP kritēriji”).
               2.   Galvenais mērķis, sadarbojoties ar partnervalstīm, ir konkrēti reaģēt uz vajadzību stiprināt saites un vēl vairāk iesaistīties divpusējās, reģionālās un daudzpusējās attiecībās ar tām, lai izveidotu labvēlīgāku un pārredzamāku vidi Savienības un partnervalstu attiecību izvēršanai atbilstoši principiem, kas nosaka Savienības ārējās darbības saskaņā ar Līgumiem. Minētais cita starpā attiecas arī uz demokrātijas veicināšanu, cilvēktiesību un pamatbrīvību ievērošanu, tiesiskumu, kā arī uz pienācīga darba un labas pārvaldības veicināšanu un vides saglabāšanu, lai veicinātu partnervalstu progresu un ilgtspējīgu attīstību.
               2. pants
               Darbības joma
               1.   Sadarbība ir vērsta uz saišu veidošanu ar partnervalstīm, tā sekmējot dialogu un attiecību atjaunošanu un veicinot līdzīgas politiskās, ekonomiskās un institucionālās struktūras un vērtības. Savienība cenšas arī palielināt sadarbību un tirdzniecību ar esošiem vai arvien svarīgākiem divpusējiem partneriem un procesu dalībniekiem daudzpusējos forumos un globālajā pārvaldībā. Sadarbība attiecas arī uz partneriem, ar kuriem Savienība ir stratēģiski ieinteresēta veicināt saites un savas vērtības, kas paredzētas Līgumos.
               2.   Attiecīgi pamatotos gadījumos un lai nodrošinātu Savienības finansējuma saskaņotību un efektivitāti un sekmētu reģionālu sadarbību, Komisija, pieņemot 6. pantā minētās ikgadējās rīcības programmas, var pieņemt lēmumu, ka valstis, kas nav uzskaitītas pielikumos, ir tiesīgas saņemt saskaņā ar šo regulu finansētus pasākumus, ja projektam vai programmai, ko paredzēts īstenot, ir reģionālas vai pārrobežu iezīmes. To var paredzēt 5. pantā minētajās daudzgadu sadarbības programmās.
               3.   Komisija groza I un II pielikumā ietvertos sarakstus atbilstoši ESAO/APK regulāri pārskatītam jaunattīstības valstu sarakstam un par to informē Eiropas Parlamentu un Padomi.
               4.   Attiecībā uz Savienības finansējumu saskaņā ar šo regulu īpašu uzmanību atbilstošos gadījumos velta tam, lai partnervalstis ievērotu Starptautiskās Darba organizācijas (ILO) noteiktos darba pamatstandartus un censtos mazināt siltumnīcefekta gāzu emisijas.
               5.   Attiecībā uz šīs regulas II pielikumā uzskaitītajām valstīm stingri ievēro politikas atbilstību pasākumiem, kurus finansē saskaņā ar Regulu (EK) Nr. 1905/2006 un Eiropas Parlamenta un Padomes Regulu (EK) Nr. 1337/2008 (2008. gada 16. decembris), ar ko izveido mehānismu ātrai reaģēšanai uz pārtikas cenu paaugstināšanos jaunattīstības valstīs (6).
               3. pants
               Vispārēji principi
               1.   Savienības pamatā ir brīvības, demokrātijas, cilvēktiesību un pamatbrīvību ievērošanas un tiesiskuma principi, un tā ar dialogu un sadarbību cenšas veicināt, attīstīt un nostiprināt partnervalstu apņēmību ievērot šos principus.
               2.   Īstenojot šo regulu, piemēro diferencētu pieeju sadarbības veidošanā ar partnervalstīm, attiecīgā gadījumā ņemot vērā to ekonomisko, sociālo un politisko situāciju, kā arī konkrētas Savienības intereses, stratēģijas un prioritātes.
               3.   Pasākumi, ko finansē saskaņā ar šo regulu, atbilst Savienības un partnervalstu sadarbības jomām, kas konkrēti izklāstītas instrumentos, nolīgumos, deklarācijās un rīcības plānos, kā arī jomām, kurās Savienība ir īpaši ieinteresēta un kuras tai ir prioritāras.
               4.   Īstenojot pasākumus, ko finansē saskaņā ar šo regulu, Savienība cenšas nodrošināt šo pasākumu saskaņotību ar citām Savienības ārējās darbības jomām, kā arī ar citām atbilstīgām Savienības politikas jomām, jo īpaši attīstības sadarbību. Šo atbilstību nodrošina, definējot politiku, veicot stratēģisko un finanšu plānošanu un īstenojot pasākumus.
               5.   Pasākumi, ko finansē saskaņā ar šo regulu, papildina dalībvalstu un citu Savienības publisko struktūru centienus tirdzniecības attiecību un kultūras, akadēmiskās un zinātniskās apmaiņas jomā un dod tiem papildu vērtību.
               6.   Komisija informē Eiropas Parlamentu un regulāri veic viedokļu apmaiņu ar to.
               4. pants
               Sadarbības jomas
               Ar Savienības finansējumu atbalsta sadarbības pasākumus saskaņā ar 1. pantu, un tas atbilst šīs regulas vispārējam nolūkam, darbības jomai, mērķiem un vispārējiem principiem. Savienības finansējums attiecas uz pasākumiem, kas principā neatbilst OAP kritērijiem un kas var ietvert reģionālu aspektu, šādās sadarbības jomās:
               
                           1)
                        
                        
                           Savienības un partnervalstu ekonomiskā, sociālā, kultūras, akadēmiskā un zinātnes jomā iesaistītu personu sadarbības, partnerattiecību un kopuzņēmumu veicināšana;
                        
                     
                           2)
                        
                        
                           divpusējas tirdzniecības, ieguldījumu plūsmu un ekonomisku partnerattiecību stimulēšana, tostarp koncentrējoties uz MVU;
                        
                     
                           3)
                        
                        
                           politikā, ekonomikā, sociālajā un kultūras jomā iesaistītu personu un citu nevalstisku organizāciju dialogu veicināšana Savienības un partnervalstu attiecīgās nozarēs;
                        
                     
                           4)
                        
                        
                           cilvēku savstarpējo saišu, izglītības un apmācības programmu un domu apmaiņas veicināšana un kultūru savstarpējas izpratnes veicināšana, jo īpaši ģimeņu līmenī, tostarp īstenojot pasākumus, lai nodrošinātu un palielinātu Savienības dalību Erasmus Mundus programmā un Eiropas izglītības gadatirgos;
                        
                     
                           5)
                        
                        
                           sadarbības projektu veicināšana tādās jomās kā pētniecība, zinātne un tehnoloģija, sports un kultūra, enerģija (jo īpaši atjaunojami energoresursi), transports, ar vidi saistīti jautājumi (tostarp klimata pārmaiņas), muita, finanšu jautājumi, juridiski un ar cilvēktiesībām saistīti jautājumi, kā arī visi citi jautājumi, kas izraisa Savienības un partnervalstu savstarpēju ieinteresētību;
                        
                     
                           6)
                        
                        
                           informētības un izpratnes palielināšana par Savienību un par tās atpazīstamību partnervalstīs;
                        
                     
                           7)
                        
                        
                           atbalsts konkrētām ierosmēm, tostarp pētniecības darbiem, pētījumiem, eksperimentālām programmām vai kopējām programmām, kas paredzētas, lai efektīvi un elastīgi reaģētu uz sadarbības mērķiem, kuru pamatā ir pārmaiņas Savienības un partnervalstu divpusējās attiecībās vai kas iecerēti, lai stimulētu divpusējo attiecību turpmāku padziļināšanu un paplašināšanu.
                        
                     
         
               3)
            
            
               regulas 5. panta 2. punktu aizstāj ar šādu:
               “2.   Daudzgadu sadarbības programmas attiecas tikai uz šīs regulas spēkā esamības laiku. Tajās izklāsta Savienības īpašās intereses un prioritātes, vispārējos mērķus un gaidāmos rezultātus. Jo īpaši attiecībā uz Erasmus Mundus programmām ievēro pēc iespējas vienlīdzīgāku ģeogrāfisko sadalījumu. Tajās arī izklāsta jomas, ko Savienības izvēlējusies finansēt, un norāda līdzekļu vispārējo orientējošo sadalījumu pa prioritārām jomām un pa partnervalstīm vai partnervalstu grupām attiecīgā termiņā. Vajadzības gadījumā var norādīt diapazonu. Daudzgadu sadarbības programmas tiek pārskatītas vidusposmā vai, vajadzības gadījumā, ad hoc.”;
            
         
               4)
            
            
               pievieno šādu pantu:
               “5.a pants
               Savienības stratēģiskās intereses, vispārējie mērķi un finansējuma prioritārās jomas un gaidāmie rezultāti attiecībā uz sadarbību ar II pielikumā minētajām partnervalstīm
               Regulas 5. pantā minētās daudzgadu sadarbības programmas ar partnervalstīm, kas uzskaitītas II pielikumā, ir balstītas uz šādiem vispārējiem mērķiem, prioritārām finansēšanas jomām un gaidāmiem rezultātiem:
               
                           1)
                        
                        
                           publiska diplomātija un informācijas kampaņas ar nolūku:
                           
                                       —
                                    
                                    
                                       sekmēt plašu izpratni par Savienību un tās atpazīstamību,
                                    
                                 
                                       —
                                    
                                    
                                       veicināt Savienības uzskatus par nozīmīgiem politikas jautājumiem un tādas Savienības vērtības kā demokrātija, cilvēktiesību ievērošana un pamattiesības,
                                    
                                 
                                       —
                                    
                                    
                                       mudināt pārdomas un diskusijas par Savienību un tās politiku, kā arī par Savienības attiecībām ar II pielikumā minētajām partnervalstīm,
                                    
                                 
                                       —
                                    
                                    
                                       izstrādāt jaunas pieejas, kas veicina labvēlīgas, uz rezultātiem orientētas attiecības ar valstīm, kurām nav zināšanu par Savienību vai arī šīs zināšanas ir trūcīgas.
                                    
                                 Darbībām minēto mērķu atbalstam vajadzētu rosināt labāku attieksmi un lielāku savstarpēju izpratni starp Savienību un II pielikumā minētajām partnervalstīm, kam savukārt būtu labvēlīga ietekme uz Savienības ekonomiskām un politiskām attiecībām ar tās partneriem;
                        
                     
                           2)
                        
                        
                           ekonomiska partnerība un uzņēmēju sadarbība ar nolūku:
                           
                                       —
                                    
                                    
                                       atvieglot Savienības uzņēmumu piekļuvi tirgum, jo īpaši, izmantojot atbalsta programmas (tostarp attiecīgu regulatīvu atbalstu attiecībā uz tirdzniecības šķēršļiem), pamatojoties uz pieredzi darbā ar ilgstošām uzņēmēju sadarbības programmām.
                                    
                                 Attiecīgos gadījumos minētajām programmām vajadzētu papildināt pastāvošos atbalsta pasākumus. Minētajām programmām vajadzētu sniegt konkrētas iespējas, nodrošinot labāku sadarbību uzņēmējdarbības un zinātnes jomā, lielāku apgrozījumu un ieguldījumus mērķa jomās, kā arī lielākas tirdzniecības plūsmas ar II pielikumā minētām partnervalstīm.
                           Minētie centieni ir saskaņoti ar Komisijas plašāko stratēģiju attīstīt Savienības konkurētspēju pasaules tirgos un ar citiem Savienības politikas pasākumiem attiecībā uz konkrētiem reģioniem un valstīm un tos papildina.
                           Resursus koncentrē uz valstīm, kurās iejaukšanās pasākumi var palielināt Savienības uzņēmumu dalību. Īpašu uzmanību pievērš maziem un vidējiem Savienības uzņēmumiem, kuri meklē piekļuvi Āzijas, Latīņamerikas, Tuvo Austrumu un Dienvidāfrikas tirgiem. Vajadzīgos gadījumos resursus koncentrē uz valstīm, kuras ievēro ILO galvenos darba standartus un kuras dod ieguldījumu pasaules kopējos centienos panākt siltumnīcefekta gāzu emisiju samazinājumus;
                        
                     
                           3)
                        
                        
                           cilvēku savstarpējās saites ar nolūku:
                           
                                       —
                                    
                                    
                                       atbalstīt augstas kvalitātes partnerības starp augstākās izglītības iestādēm Savienībā un trešās valstīs, kas ir pamats strukturētai sadarbībai, apmaiņai un mobilitātei, visos augstākās izglītības līmeņos (2. darbība – 2. DAĻA: Partnerības ar valstīm un teritorijām, uz kurām attiecas finanšu instruments sadarbībai ar industrializētām valstīm) saskaņā ar programmu Erasmus Mundus II. 2. darbība,
                                    
                                 
                                       —
                                    
                                    
                                       atbalstīt Erasmus Mundus 2. darbības stipendijas, kuras finansē saskaņā ar attīstības sadarbības instrumentu (2. darbība – 1. DAĻA: Partnerības ar valstīm, uz kurām attiecas Eiropas kaimiņattiecību un partnerības instruments, attīstības sadarbības instruments, Eiropas Attīstības fonds un Pirmspievienošanās palīdzības instruments (bijušais Ārējās sadarbības ietvars), atbalstot Savienības studentu un profesoru mobilitāti uz trešām valstīm,
                                    
                                 
                                       —
                                    
                                    
                                       kopīgi ar pilsonisko sabiedrību tās iespējami plašākā nozīmē veicināt labāku izpratni par Savienību kā tādu, tās nostājām attiecībā uz globāliem jautājumiem un ekonomikas, sabiedrības un politiskās integrācijas procesiem, tādējādi papildinot Savienības oficiālās attiecības ar valdībām,
                                    
                                 
                                       —
                                    
                                    
                                       Savienībā un partnervalstīs veicināt ekonomikas, sabiedrības, kultūras, akadēmiskās un zinātnes jomā iesaistītu personu sadarbību, partnerattiecības un kopuzņēmumus.
                                    
                                 
                     Minētām darbībām vajadzētu palīdzēt sniegt savstarpējus ieguvumus no sadarbības izglītības, kultūras un pilsoniskās sabiedrības jomā. To panāk, uzlabojot piedāvātās izglītības kvalitāti un risinot kopējās problēmas saistībā ar tādas sabiedrības veidošanu, kura balstīta uz zināšanām. Veiktajām darbībām vajadzētu dot papildu ieguldījumu savstarpējā ideju, zināšanu, pētniecības un tehnoloģiju rezultātu izplatīšanā, kas panākta ar akadēmisko un profesionālo apmaiņu palīdzību, jo īpaši ar partnervalstīm, kurām ir Savienības augstākās izglītības sistēmām pielīdzināmas sistēmas.”;
            
         
               5)
            
            
               regulas 6. panta 1. punktu aizstāj ar šādu:
               “1.   Komisija pieņem gada rīcības programmas, kas pamatojas uz 5. pantā minētajām daudzgadu sadarbības programmām, un tās nosūta vienlaikus Eiropas Parlamentam un Padomei.”;
            
         
               6)
            
            
               regulas 7. pantu groza šādi:
               
                           a)
                        
                        
                           panta pirmā daļa kļūst par 1. punktu;
                        
                     
                           b)
                        
                        
                           panta 1. punkta e) un f) apakšpunktu aizstāj ar šādiem:
                           
                                       “e)
                                    
                                    
                                       apvienotas struktūras, kuru dalībnieki ir partnervalstis, reģioni un Savienība;
                                    
                                 
                                       f)
                                    
                                    
                                       Savienības iestādes un struktūras, ciktāl tās īsteno 9. pantā minētos atbalsta pasākumus;”;
                                    
                                 
                     
                           c)
                        
                        
                           pievieno šādus punktus:
                           “2.   Saskaņā ar šo regulu nefinansē pasākumus, kuri ir Padomes Regulas (EK) Nr. 1257/96 (1996. gada 20. jūnijs) par humāno palīdzību (7), Eiropas Parlamenta un Padomes Regulas (EK) Nr. 1717/2006 (2006. gada 15. novembris), ar ko izveido Stabilitātes instrumentu (8), vai Regulas (EK) Nr. 1905/2006 darbības jomā un kuri atbilst kritērijiem, lai saņemtu minētajās regulās paredzēto finansējumu.
                           3.   Šajā regulā paredzēto Savienības finansējumu neizmanto, lai finansētu ieroču vai munīcijas iegādi, vai operācijas, kas saistītas ar militārajiem vai aizsardzības jautājumiem.
                        
                     
         
               7)
            
            
               regulas 8. panta 3. punktu aizstāj ar šādu:
               “3.   Savienības finansējums principā netiek izmantots, lai finansētu nodokļus, muitas nodokļus un citas fiskālas maksas partnervalstīs.”;
            
         
               8)
            
            
               regulas 9. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Ar Savienības finansējumu var segt izdevumus, kas saistīti ar sagatavošanas, pārraudzības, kontroles, revīzijas un izvērtēšanas darbībām, kuras noteikti vajadzīgas, lai īstenotu šo regulu un sasniegtu tās mērķus, un segtu visus citus administratīvus vai tehniskas palīdzības izdevumus, kas Komisijai, tostarp tās delegācijām partnervalstīs, var rasties, veicot saskaņā ar šo regulu finansētos pasākumus.”;
                        
                     
                           b)
                        
                        
                           panta 3. punktu aizstāj ar šādu:
                           “3.   Komisija pieņem atbalsta pasākumus, ko neietver daudzgadu sadarbības programmās, un informāciju par tiem nosūta vienlaikus Eiropas Parlamentam un Padomei.”;
                        
                     
         
               9)
            
            
               regulas 12. pantu groza šādi:
               
                           a)
                        
                        
                           virsrakstu aizstāj ar šādu:
                           “Savienības finansiālo interešu aizsardzība”;
                        
                     
                           b)
                        
                        
                           panta 1. un 2. punktu aizstāj ar šādiem:
                           “1.   Ikvienā nolīgumā, kas izriet no šīs regulas, ietver noteikumus, kas nodrošina Savienības finansiālo interešu aizsardzību, jo īpaši attiecībā uz nelikumībām, krāpšanu, korupciju un jebkuru citu nelikumīgu darbību, saskaņā ar Padomes Regulu (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (9) un Padomes Regulu (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (10), un Eiropas Parlamenta un Padomes Regulu (EK) Nr. 1073/1999 (1999. gada 25. maijs) par izmeklēšanu, ko veic Eiropas Birojs krāpšanas apkarošanai (OLAF) (11).
                           2.   Nolīgumi pilnvaro Komisiju un Revīzijas palātu tieši veikt revīziju, tostarp dokumentu revīziju vai revīziju uz vietas, jebkuram līgumslēdzējam vai apakšlīgumslēdzējam, kas ir saņēmis Savienības finansējumu. Tie arī nepārprotami pilnvaro Komisiju veikt pārbaudes un revīzijas uz vietas saskaņā ar Regulu (Euratom, EK) Nr. 2185/96.
                        
                     
         
               10)
            
            
               regulas 13. un 14. pantu aizstāj ar šādiem:
               “13. pants
               Izvērtēšana
               1.   Komisija regulāri izvērtē darbības un programmas, ko finansē saskaņā ar šo regulu, lai attiecīgā gadījumā vai pēc Eiropas Parlamenta vai Padomes pieprasījuma, izmantojot neatkarīgu ārēju izvērtējumu ziņojumus, pārliecinātos, vai mērķi ir sasniegti, un lai varētu formulēt ieteikumus, kā uzlabot turpmākas darbības. Rezultātus izmanto programmu izstrādē un resursu piešķiršanā.
               2.   Komisija informācijas nolūkā nosūta 1. punktā minētos novērtējuma ziņojumus Eiropas Parlamentam un Padomei.
               3.   Izvērtējot ar šo regulu paredzēto Savienības sadarbību, Komisija iesaista ieinteresētās puses, tostarp nevalstiskas struktūras.
               14. pants
               Gada ziņojums
               Komisija izvērtē panākumus, kas gūti, īstenojot saskaņā ar šo regulu veiktos pasākumus, un iesniedz Eiropas Parlamentam un Padomei detalizētu gada ziņojumu par šīs regulas īstenošanu. Ziņojumā izklāsta budžeta īstenošanas rezultātus un iepazīstina ar visām finansētajām darbībām un programmām un, ciktāl iespējams, izklāsta sadarbības pasākumu un programmu galvenos rezultātus un ietekmi.”;
            
         
               11)
            
            
               regulas 16. pantu aizstāj ar šādu:
               “16. pants
               Finanšu noteikumi
               Finanšu atsauces summa šīs regulas īstenošanai laikposmā no 2007. gada līdz 2013. gadam ir EUR 172 miljoni valstīm, kas uzskaitītas I pielikumā, un EUR 176 miljoni valstīm, kas uzskaitītas II pielikumā. Šīs gada apropriācijas piešķir budžeta lēmējinstitūcija atbilstīgi finanšu shēmai.”;
            
         
               12)
            
            
               regulas pielikumā virsrakstu aizstāj ar šādu:
               
                  Industrializētas valstis un teritorijas un citas valstis un teritorijas ar augstu ienākumu līmeni, uz ko attiecas šī regula”;
            
         
               13)
            
            
               pievieno jaunu II un III pielikumu, kuru teksts izklāstīts šīs regulas pielikumā.
            
         2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2011. gada 13. decembrī
      
         
            Eiropas Parlamenta vārdā –
         
            priekšsēdētājs
         
         J. BUZEK
      
      
         
            Padomes vārdā –
         
            priekšsēdētājs
         
         M. SZPUNAR
      
   
   
      (1)  Eiropas Parlamenta 2010. gada 21. oktobra nostāja (Oficiālajā Vēstnesī vēl nav publicēta) un Padomes 2010. gada 10. decembra nostāja pirmajā lasījumā (OV C 7 E, 12.1.2011., 1. lpp.). Eiropas Parlamenta 2011. gada 3. februāra nostāja (Oficiālajā Vēstnesī vēl nav publicēta). Eiropas Parlamenta 2011. gada 1. decembra normatīvā rezolūcija (Oficiālajā Vēstnesī vēl nav publicēta) un Padomes 2011. gada 28. novembra lēmums.
   
      (2)  OV L 378, 27.12.2006., 41. lpp.
   
      (3)  OV L 248, 16.9.2002., 1. lpp.
   
      (4)  OV L 405, 30.12.2006., 41. lpp.
   
      (5)  OV L 378, 27.12.2006., 41. lpp.
   
      (6)  OV L 354, 31.12.2008., 62. lpp.”;
   
      (7)  OV L 163, 2.7.1996., 1. lpp.
   
      (8)  OV L 327, 24.11.2006., 1. lpp.”;
   
      (9)  OV L 312, 23.12.1995., 1. lpp.
   
      (10)  OV L 292, 15.11.1996., 2. lpp.
   
      (11)  OV L 136, 31.5.1999., 1. lpp.”;
   
      PIELIKUMS
      “
            II PIELIKUMS
            
               Jaunattīstības valstis, uz ko attiecas šī regula
            
            
               Latīņamerika
            
            
                        1.
                     
                     
                        Argentīna
                     
                  
                        2.
                     
                     
                        Bolīvija
                     
                  
                        3.
                     
                     
                        Brazīlija
                     
                  
                        4.
                     
                     
                        Čīle
                     
                  
                        5.
                     
                     
                        Kolumbija
                     
                  
                        6.
                     
                     
                        Kostarika
                     
                  
                        7.
                     
                     
                        Kuba
                     
                  
                        8.
                     
                     
                        Ekvadora
                     
                  
                        9.
                     
                     
                        Salvadora
                     
                  
                        10.
                     
                     
                        Gvatemala
                     
                  
                        11.
                     
                     
                        Hondurasa
                     
                  
                        12.
                     
                     
                        Meksika
                     
                  
                        13.
                     
                     
                        Nikaragva
                     
                  
                        14.
                     
                     
                        Panama
                     
                  
                        15.
                     
                     
                        Paragvaja
                     
                  
                        16.
                     
                     
                        Peru
                     
                  
                        17.
                     
                     
                        Urugvaja
                     
                  
                        18.
                     
                     
                        Venecuēla
                     
                  
               Āzija
            
            
                        19.
                     
                     
                        Afganistāna
                     
                  
                        20.
                     
                     
                        Bangladeša
                     
                  
                        21.
                     
                     
                        Butāna
                     
                  
                        22.
                     
                     
                        Birma/Mjanma
                     
                  
                        23.
                     
                     
                        Kambodža
                     
                  
                        24.
                     
                     
                        Ķīna
                     
                  
                        25.
                     
                     
                        Indija
                     
                  
                        26.
                     
                     
                        Indonēzija
                     
                  
                        27.
                     
                     
                        Korejas Tautas Demokrātiskā Republika
                     
                  
                        28.
                     
                     
                        Laosa
                     
                  
                        29.
                     
                     
                        Malaizija
                     
                  
                        30.
                     
                     
                        Maldīvija
                     
                  
                        31.
                     
                     
                        Mongolija
                     
                  
                        32.
                     
                     
                        Nepāla
                     
                  
                        33.
                     
                     
                        Pakistāna
                     
                  
                        34.
                     
                     
                        Filipīnas
                     
                  
                        35.
                     
                     
                        Šrilanka
                     
                  
                        36.
                     
                     
                        Taizeme
                     
                  
                        37.
                     
                     
                        Vjetnama
                     
                  
               Vidusāzija
            
            
                        38.
                     
                     
                        Kazahstāna
                     
                  
                        39.
                     
                     
                        Kirgizstānas Republika
                     
                  
                        40.
                     
                     
                        Tadžikistāna
                     
                  
                        41.
                     
                     
                        Turkmenistāna
                     
                  
                        42.
                     
                     
                        Uzbekistāna
                     
                  
               Tuvie Austrumi
            
            
                        43.
                     
                     
                        Irāna
                     
                  
                        44.
                     
                     
                        Irāka
                     
                  
                        45.
                     
                     
                        Jemena
                     
                  
               Dienvidāfrika
            
            
                        46.
                     
                     
                        Dienvidāfrika
                     
                  
         
            III PIELIKUMS
            
               Finanšu līdzekļu sadalījums sadarbībai ar II pielikumā minētajām valstīm
            
            Līdzekļu sadalījums prioritārās jomās sadarbībai ar II pielikumā minētajām valstīm laikposmā no 2011. gada līdz 2013. gadam ir šāds:
            
                        Prioritārās jomas
                     
                     
                         
                     
                  
                        Publiskā diplomātija un informācijas kampaņas
                     
                     
                        Vismaz 5 %
                     
                  
                        Ekonomiskās partnerības un uzņēmējdarbības sadarbības veicināšana
                     
                     
                        Vismaz 50 %
                     
                  
                        Cilvēku savstarpējās saites
                     
                     
                        Vismaz 20 %
                     
                  
                        Nepiešķirta rezerve un administratīvās izmaksas
                     
                     
                        Ne vairāk kā 10 %
                     
                  ”
   
   
      KOMISIJAS PAZIŅOJUMS PAR 16. PANTU
      Šī regula risina jautājumu par atbalstu vairākām īpašām darbībām, kas nav oficiāla attīstības palīdzība (OAP), tajās valstīs, uz kurām attiecas attīstības sadarbības instruments (DCI Regula (EK) Nr. 1905/2006). Regulas mērķis ir piedāvāt konkrētu šā jautājuma risinājumu.
      Komisija atkārtoti apstiprina, ka nabadzības izskaušana, tostarp tūkstošgades attīstības mērķu sasniegšana, ir sadarbības attīstības jomā primārais mērķis un joprojām paliks kā prioritāte.
      Tā atgādina, ka 16. pantā noteiktā finanšu atsauces summa, kas attiecas uz valstīm, kuras uzskaitītas II pielikumā, tiks īstenota, izmantojot attiecīgās budžeta pozīcijas attiecībā uz tām darbībām, kas nav oficiālā attīstības palīdzība.
      Turklāt Komisija apstiprina savu vēlmi ievērot finanšu atsauces summu, kas ir noteikta attīstības sadarbības instrumenta (Regula (EK) Nr. 1905/2006) 38. pantā laikposmam no 2007. līdz 2013. gadam, kā arī tās pašas regulas noteikumus attiecībā uz atbilstību OAP kritērijiem. Tā atgādina, ka, pamatojoties uz pašreizējo finanšu plānošanu, atsauces summa 2013. gadā tiks pārsniegta.
      Šajā situācijā Komisija vēlas ierosināt tādus budžeta projektus, kas līdz 2013. gadam nodrošinātu virzību attīstības atbalstam Āzijā un Latīņamerikā saskaņā ar Regulu (EK) Nr. 1905/2006, lai netiktu skartas saskaņā ar DCI un vispār ES budžetu pašlaik plānotās OAP summas.
   
   
      EIROPAS PARLAMENTA UN PADOMES PAZIŅOJUMS PAR DELEĢĒTO AKTU IZMANTOŠANU TURPMĀKAJĀ DAUDZGADU FINANŠU SHĒMĀ (2014–2020)
      Eiropas Parlaments un Padome pieņem zināšanai Komisijas paziņojumu “Budžets stratēģijai “Eiropa 2020” ” (COM(2011) 500 (1)), it īpaši attiecībā uz ierosināto deleģēto aktu izmantošanu turpmākajos ārējā finansējuma instrumentos, un gaida tiesību aktu priekšlikumus, kurus pienācīgi apsvērs.
      
         (1)  Komisija paziņojumā “Budžets stratēģijai “Eiropa 2020” ” (COM(2011) 500) paziņo:
      
         “Turklāt, turpmākajos dažādo instrumentu juridiskajos pamatos tiks ierosināts plaši izmantot deleģētos aktus, lai nodrošinātu lielāku elastību politikas virzienu pārvaldībā finanšu perioda ietvaros, vienlaikus ievērojot abu likumdevēja atzaru pilnvaras.”
      
      un –
      
         “Tiek uzskatīts, ka jāuzlabo ārējā atbalsta demokrātiska pārbaude. To varētu panākt, izmantojot deleģētos aktus saskaņā ar Līguma 290. pantu atsevišķiem programmu aspektiem, ne tikai nodrošinot likumdevēju līdztiesīgu piedalīšanos, bet arī nodrošinot lielāku plānošanas elastību. Attiecībā uz EAF tiek ierosināts pārbaudi pielīdzināt ASI, vienlaikus ņemot vērā šā instrumenta specifiku.”